Omavalvontasuunnitelma

 04.08.2024

**Wanhalandian Koti Oy**

***”Katson sinua pitkään Pieni ystäväin. On asioita, jotka ovat tapahtuneet jättäen jälkiä sydämeesi, on myös niitä asioita, joista voit unelmoida, sittenkin. Kertomattakin sen voi kokea, kuinka Hyvän kasvu mahdollistuu hoivalla, huolenpidolla ja Rakkaudella. Hyvän jälki syntyy sydämeen pienin askelein silloin, kun on Koti, jossa on lupa olla sellainen lapsi kuin on, Ainutkertainen ihminen, kulkien omaa polkua, omassa tahdissaan. Jättäen jäljet niihin pieniinkin askeliin, jossa jokainen askel on elämisen arvoinen”***



***Wanhalandian Koti Oy***

***Vanhalantie 72***

***16730 Kutajärvi***

***hakalaira@icloud.com***

**SOSIAALIPALVELUJEN OMAVALVONTASUUNNITELMA**

**1. PALVELUNTUOTTAJAA KOSKEVAT TIEDOT**

**2. TOIMINTA-AJATUS, ARVOT JA TOIMINTAPERIAATTEET**

* 1. Toiminta-ajatus

2.2 Toiminta-arvot ja toimintaperiaatteet

**3.RISKIENHALLINTA**

 3.1 Riskienhallinta ja epäkohtien tunnistaminen

 3.2 Riskien hallinnan korjaavat toimenpiteet

**4.OMAVALVONTASUUNNITELMAN LAATIMINEN**

 4.1 Omavalvonnan toteuttaminen, seuranta ja päivittäminen

**5. LAPSEN ASEMA JA OIKEUDET**

 5.1 Palvelutarpeen arviointi ja asiakassuunnitelma

 5.2 Lapsen kohtelu ja itsemääräämisoikeus

 5.3 Lapsen oikeusturva

 5.4 Lapsen osallisuus

**6. PALVELUN SISÄLLÖN OMAVALVONTA**

 6.1 Kasvun, kehityksen ja kuntoutuksen turvaaminen

 6.2 Ravitsemus ja hygieniakäytännöt

 6.3 Pyykki- ja vaatehuolto

 6.4 Perhekodin tilat ja piha

 6.5 Terveyden- ja sairauden hoito sekä hammashoito

 6.6 Lääkehoito

**7. ASIAKASTURVALLISUUS**

 7.1 Asiakirjat

 7.2 Yhteistyö eri viranomaisten kanssa

 7.3 Perhekodin vanhemmat ja koulutukset

 7.4 Muut työntekijät

 7.5 Terveydensuojelulain ja pelastuslain mukainen omavalvonta

1. **Palveluntuottajaa koskevat tiedot**

**Nimi** Wanhalandian Koti Oy

**Palveluntuottajan Y-tunnus 3363735-8**

**Alue, jossa perhekoti sijaitsee** Hollola

**Toimintayksikön nimi** Wanhalandian Koti Oy

**Yhteystiedot** Vanhalantie 72, 16730 Kutajärvi

 Puh. 040-7029716/ Ira

040-7666453/Jussi, 0447272774/Wanhalandian Koti

**Palvelumuoto Sosiaaliala**

**Asiakkaat** Lastensuojelunsijaishuoltoa 0-17- vuotiaille lapsille

ja nuorille. Perhekodissa on 4 asiakaspaikkaa.

**Toimintayksikön vastaava Ira Hakala**

 puh. 040-7029716 hakalaira@icloud.com

**Toimintalupatiedot ja toiminta,**

**johon lupa haettu** Yksityiset sosiaalipalvelut, ympärivuorokautinen,

sosiaalipalvelu, lastensuojelun sijaishuolto,

ammatillisen perhekodin lupa

**Alihankintana ostetut palvelut** Ei ole alihankkijoita

**Aluehallintoviraston luvan 29.5.2024**

**myöntämisajankohta (**yksityiset

ympärivuorokautista toimintaa

harjoittavat yksiköt)

**Rekisteröintipäätöksen ajankohta**

**Ilmoituksenvarainen toiminta** Ei ole

1. **Toiminta-ajatus, arvot ja toimintaperiaatteet**

 **2.1 Toiminta-ajatus**

Wanhalandian Koti Oy on Hollolassa toimiva perhekoti, jossa on lämpöinen kodin ilmapiiri. Perhekotimme **toiminta-ajatuksena** on tarjota kodinomaista sijaishuoltoa alle 18- vuotiaille lapsille ja nuorille. Perhekotimme sijaitsee turvallisessa, idyllisessä maalaisympäristössä. Perhekodin omakotitalo on toiminut jo ennen perhekotia 20 vuoden ajan perheemme kotina, jossa on asunut useita kymmeniä lapsia, niin pitkä- kuin lyhytaikaisesti sijoitettuja lapsia ja nuoria. Lisäksi olemme toimineet useille kymmenille lapsille tukiperheenä.

Olemme olleet myös kehitysvammaisten lasten omaishoidon tuen lomittajina sekä Pelastakaa Lapset ry:n kesälomakotina. Lyhytaikaisena sijaisperheenä ollessamme meillä asui teini-ikäisiä lapsia kriisisijoituksena sekä myös vastasyntyneitä. Jokainen lapsi on jättänyt kauniin jäljen elämäämme. Jokaisesta lapsesta kenen vierellä olemme saaneet kulkea lyhyen tai pidemmän aikaa, olemme kiitollisia. Perhekodissa on vahva osaaminen erityislapsista, neurologisista ja psyykkisistä haasteista, moninaisista kasautuneista perheiden haastavista tilanteista, traumoista sekä niiden kohtaamisesta. Myös kokemusta maahanmuuttajataustan omaavista lapsista sekä meillä on asunut eri kieltä puhuvia lapsia. Tällöin tulkkipalvelut on tärkeää lasten asioiden hoitamisessa.

Kodissamme on kasvanut myös 3 biologista lastamme. Wanhalandian Kodissa asuu tällä hetkellä perhekodin äiti Ira sekä perhekodin isä Jussi sekä 13- vuotias perheemme poika. Jo kotoa pois muuttaneet biologiset lapsemme ovat hyvin läheisiä kanssamme ja he ovat tärkeä osa Wanhalandian Kodin arkea. Wanhalandian Koti on yhteinen koti meille kaikille, sijaisvanhemmille, sijoitetuille lapsille sekä biologisille lapsillemme. Sijoitetuilla lapsilla on mahdollisuus eheytyä ja saada korjaavia sekä korvaavia kokemuksia sekä elää tavallista arkea, joka on monesti suurin kuntouttava tekijä sijoitetun lapsen kohdalla.

Wanhalandian Koti on kauan haaveiltu asia, jossa ajatus sen perustamisesta vahvistui vuosien ammattitaidon, työn ja kokemuksen kautta. Joten toiminnan muuttaminen sijaisperheestä ammatilliseksi perhekodiksi tuntui hyvin luontevalta, sillä olimmehan jo toimineet vuosia sijaisvanhempina useille kymmenille lapsille näiden 20 vuoden aikana.

Wanhalandian Koti Oy on aloitettu v. 2024. Ira haaveili perhekodista jo nuorena, tai ylipäätään sijaisperheeksi ryhtymisestä. Ajatus tästä vahvistui hänen äitinsä pitkäaikaisen, vuosia kestäneen sairauden aikana. Ira ymmärsi jo nuorena, kuinka elämän hauraus oli läsnä lähes hänen koko lapsuutensa, mutta elämän voimavarat nousevat silloin kannatteleviksi tekijöiksi, kun menettää jotain tärkeää.

Elämä on kaunis ja arvokas lahja, jossa jokaisella hetkellä on merkitys ja voimme itse valita, miten suhtaudumme asioihin. Voimme oppia käsittelemään vaikeita asioita, tunteita sekä löytämään pienien arjen asioiden kautta elämään merkityksellisyyttä sekä onnea ja iloa hetkiin. Kun on kokenut itse menetyksen, ja selviytynyt vaikeista hetkistä, niin on helpompaa myös tukea, ymmärtää ja olla sensitiivinen sijoitetun lapsen kohtaamissa menetyksissä ja suruissa. Perhekodissa ymmärretään tunnetyöskentelyn merkitys sijoitettujen lasten kohdalla. Kaikki tunteet ovat sallittuja ja asioista on tärkeää keskustella.

**2.2 Toiminta-arvot ja periaatteet**

Perhekodin **arvoista ja kasvatusmenetelmistä tärkein on lapsen saada elää mahdollisimman tavallista ja turvallista arkea.** Jokainen lapsi on ainutkertainen ja jokainen lapsi hyväksytään juuri sellaisena kuin hän on. Riippumatta iästä, kansallisuudesta tai uskonnosta. Jokaisella lapsella on menneisyys, taustansa, läheiset sekä omat henkilökohtaiset pelot, menetykset, surut, vahvuudet, toiveet ja ilon aiheet.

Perhekodin tärkeimpinä arvoina pidämme

\*turvallisuuden tunne

\*yksilöllisyys, ainutkertaisuus

\*lapsen vahvuuksien tukeminen

\*oikeus tulla kuulluksi

\*lapsen osallisuus

Kasvatustyössä ajattelemme, että läsnä oleva aikuinen voi tarjota kiintymyskeskeistä hoivaa ja turvaa. Kiintymyssuhteen kautta on mahdollisuus oppia, kasvaa, eheytyä sekä löytää oma paikkansa kodissa. Ymmärrämme myös sen, että monille sijoitetuille lapsille on hyvin vaikeaa asettua tai kiinnittyä perheeseen. Se on ihan luonnollista ja se voi viedä aikaa. Dialogisen vuorovaikutuksen, tutustumisen kautta voimme kuitenkin harjoitella lasten kanssa turvallista ja tasapainoista arkea, totutella perhekodin tapoihin sekä uuteen ympäristöön.

Perhekodissa pidämme tärkeänä sitä, että lapsi kokee olevansa samanarvoinen ja hänen elämänsä olisi merkityksellistä. Positiivisten, pienienkin asioiden vahvistamisen kautta sekä tasavertaisuuteen perustuvan aikuisjohtoisen, mutta lapsilähtöisen kasvatuksen kautta on mahdollisuus hyvään arkeen, kasvuun ja kehitykseen. Tarkoituksena on myös saada lapsi kokemaan olonsa niin turvalliseksi ja hyväksi kotonamme, kuin se vain mahdollistuu.

Jokaisella lapsella ja nuorella on omat vahvuutensa, joita pyrimme toiminnassamme huomioimaan ja tukemaan arjessa, kuten harrastusten sekä toiminnan kautta. Lapselle leikki on myös tärkeä osa

Strukturoitu arki on kannattelevaa huostaanotetun lapsen eheytymisessä, sillä asioiden toistaminen, säännölliset ruoka-ajat ja arjen ennakointi tuo turvallisuuden tunnetta ja jatkuvuutta arkeen.

Jokaisella lapsella on oikeus tulla kuulluksi, osallistua, kertoa mielipiteensä sekä saada ikä- ja kehitystasonsa mukaista hoivaa, huolenpitoa, tukea ja ohjausta arkielämäänsä.

Arkilähtöinen elämä on turvallista, jossa saa luottamusta rakennettua turvallisiin aikuisiin. Tasapainoinen virikkeellinen kasvuympäristö, kodinomaisuus ovat pienimuotoisen perhekodin vahvuuksia, jossa on aikaa kohdata lapsi ainutkertaisena yksilönä.

Toiminnassa on luontaisesti mukana moniammatillinen verkosto yhteistyössä kanssamme. Näitä ovat erilaiset kasvatuskumppanit, joihin kuuluu sijoitettujen lasten läheisverkosto, sosiaalityöntekijät, koulu, päiväkoti, terapeutit ja hoitokontaktit. Toiminnassamme olemme lämpöisiä, mutta rajat asettavia kasvattajia, jossa koemme tärkeäksi sen, että lapsi tulee kohdelluksi tasavertaisesti muiden perheenjäsenten kesken, tuntee olonsa hyväksytyksi ja kuuluvansa joukkoon.

Yhteisöllisyyttä luomme yhteisellä tekemisellä, kuten retket ja yhteinen ulkoilu. Nämä myös vahvistavat sosiaalisia taitoja, joita myöhemmin elämässä tarvitaan myös kodin ulkopuolella. Toimintamme on tavoitteellista, jossa opetellaan elämän perusasioita, kuten kunnioittavaa käytöstä toisia kohtaan, niin perhekodissa kuin myös kodin ulkopuolella. Perhekodissa harjoitellaan puhumaan asioista, tunteista sekä pyrkiä avoimuuteen, rehellisyyteen ja oppia luottamusta. Myös riitatilanteiden selvittämistä puhumalla sekä anteeksipyyntöä ja anteeksiantamista harjoitellaan.

Tavoitteenamme on vahvistaa yksilön vahvuuksia, itsetuntoa ja myönteistä minäkuvaa kannustamalla häntä onnistumisissa, kuten koulussa tapahtuvat pienet ja suuret onnistumiset tai kodissamme onnistuneet hetket, kuten sovittujen asioiden noudattaminen.

Yhteisesti sovitut säännöt ja kehitystason mukaisesti sovitut pienet kotiaskareet auttavat lasta toimimaan sovitulla tavalla sekä myös kehittävät vastuuntuntoa ja oppimista. Näitä ovat mm. oman huoneen järjestäminen, roskien vientiä ym. Lasta kannustaen, positiivisella tuella näihin sitoutuen myös tämä tuo yhteisöllisyyttä ja kiinnittymistä perheeseen. Lasta myös tuetaan omatoimisuuteen ja ohjataan hoitamaan omia asioita ikä- ja kehitystaso huomioiden.

**3. Riskienhallinta**

**3.1 Riskienhallinta ja epäkohtien tunnistaminen**

Perhekodin vanhemmat perhehoitotyötä jo 20 v tehneenä tietävät monia riskejä ja epäkohtia, joita voi tulla eteen elämässä. Elämässä voi olla vaaratilanteita ja riskejä monessakin kohtaa arjessa. Näihin on varauduttu eritavoin ja tilanteita on ennakoitu tarpeen vaatimalla tavalla. Jos perhekodissa ilmenee epäkohta, riski tai niiden uhka, niin mahdollisiin epäkohtiin puututaan asiaan kuuluvalla vakaudella sekä ne käsitellään asianmukaisella tavalla ja tiedotetaan asiasta tarpeen tiedon tarvitseville tahoille. Tiedonsiirto tehdään puhelimitse, sähköpostilla (suojatulla) sekä asia kirjataan Nappula-järjestelmään sen lapsen kohdalle, jota asia koskee.

**3.2 Riskien hallinnan korjaavat toimenpiteet**

Havaitut epäkohdat korjataan välittömästi ja selvitämme syyn, jotta sama asia ei tapahtuisi uudelleen. Riskitilanteet käydään läpi myös yhdessä lasten ja tarvittaessa heidän huoltajien sekä lapsen asioista vastaavan sosiaalityöntekijän kanssa.

Kannustamme kertomaan huomaamista epäkohdista sekä kerromme, mihin voi ilmoittaa tai mistä kysyä mahdollisista epäkohdista. Näitä ovat ensisijaisesti perhekodin vanhemmat ja lapsen asioista vastaava sosiaalityöntekijä. Mutta myös sosiaaliasiamies, aluehallintovirasto tai EOA (eduskunnan oikeusasiamies).

Sijoituksen päättyessä perhekoti tekee kyselyn palautteen saamiseksi sekä toiminnan kehittämiseksi yhteistyötahoille.

Perhekodin vanhemmat ovat kokeneita ammattilaisia, jotka ymmärtävät ja hyväksyvät sen, että jokaisesta mahdollisesta epäkohdasta, virheestä voi myös oppia. He ovat sitoutuneita ja tekevät parhaansa, jotta perhekodissa palvelut olisivat mahdollisimman laadukkaita ja sijoitettujen lasten turvallista asua ja elää perhekodissa.

1. **Omavalvontasuunnitelman laatiminen**

 **4.1 Omavalvonnan toteuttaminen, seuranta ja päivittäminen**

Omavalvontasuunnitelmasta vastaavat henkilöt Ira Hakala puh. 040-7029716 ja Jussi Hakala puh. 040-7666453. Omavalvontasuunnitelma päivitetään, jos toiminnassa tapahtuu palvelun laatuun tai asiakasturvallisuuteen vaikuttavia muutoksia. Muulloin omavalvontasuunnitelma päivitetään vuosittain. Omavalvontasuunnitelma on nähtävissä Wanhalandian Kodissa kaikkien saatavilla sekä Wanhalandian Koti Oy:n nettisivuilla verkossa.

1. **Asiakkaan asema ja oikeudet**

**5.1 Palvelutarpeen arviointi ja asiakassuunnitelma**

Lapsen hoidon ja palveluntarve sekä sopivuus Wanhalandian Kotiin arvioidaan yhdessä lapsen lähiverkostoon kuuluvien tahojen kanssa sijoituksen alkamisen yhteydessä.

Asiakassuunnitelmapalavereissa ovat mukana lapsen huoltajat, lapsi ja lapsen asioista vastaava sosiaalityöntekijä sekä tarvittaessa muita yhteistyötahoihin kuuluvia henkilöitä, kuten esim. tulkkipalvelut.

Lain mukaan asiakassuunnitelma sisältää lapsen ja hänen perheen palveluiden sekä tuen tarpeet, myös olosuhteet ja asiat, joihin pyritään huostaanoton aikana vaikuttamaan. Tähän liittyen myös lapsen tarvitsemat palvelut ja mahdolliset tukitoimet, joilla tuen tarpeeseen pyritään vaikuttamaan. Tämän lisäksi asiakassuunnitelmaan kirjataan, miten toteutetaan lapsen yhteydenpitoa huoltajiin. Asiakassuunnitelma päivitetään vähintään kerran vuodessa tai tarpeen mukaan.

Perhekodissa voidaan laatia yhdessä sosiaalityöntekijän, lähiverkoston ja lapsen kanssa lasta osallistava hoito,-ja kasvatussuunnitelma. Tämä mahdollistaa tavoitteiden, keinojen ja palveluiden arvioimisen arjen käytännön tasolla. Suunnitelman tarkoitus on vastata perhekodissa juuri tämän lapsen hoidon ja palvelujen tarpeeseen lapsen yksilöllisten tavoitteiden mukaisesti. Osallistava hoito- ja kasvatussuunnitelma on tavoitteellinen ja yksilöllinen suunnitelma perhekodin arkeen ja voi täydentää lapselle tehtyä asiakassuunnitelmaa.

Asiakassuunnitelma tukee lapsen kasvua ja kehitystä. Tarkoituksena on pyrkiä löytämään arkielämään keinoja ja toimintatapoja, joiden avulla lasta voi eheyttää ja kuntouttaa kaikilla hyvinvoinnin eri osa-alueilla.

Lasta kannustetaan osallistumaan kaikkia häntä koskeviin asioihin sekä neuvotteluihin. Suunnitelmaan osallistuminen motivoi, lapsi tulee kuulluksi sekä hän voi sitoutua paremmin tavoitteisiin sekä pyrkiä saavuttamaan yhdessä sovittuja asioita.

Tavoitteellisella työskentelyllä pyritään löytämään tapoja ja keinoja, miten tukea lapsen kasvua ja kehitystä, elämänlaatua sekä hänen elämänhallintaansa. Sekä myös millaiset keinot lisäävät lapsen osallisuutta sekä vahvistavat lapsen itsetuntoa, minäkuvaa, psyykettä sekä eheyttäisi häntä.

* 1. **Lapsen kohtelu ja itsemääräämisoikeus**

Huolehdimme, että perhekodissa kaikkia kohdellaan tasavertaisesti, oikeudenmukaisesti sekä kunnioittavasti. Mikäli tässä havaitaan ongelmia, kuten epäasiallinen tai loukkaava kohtelu, niin asiaan puututaan heti erityisellä vakavuudella. Lapselle annetaan aina mahdollisuus tulla kuulluksi. Tässä huomioimme myös lapsen yksityisyydensuojan.

Perhekodissamme jokainen on ainutkertainen yksilö, jolla on oma tausta, toiveet, pelot, haaveet ja tuen tarpeet. Perhekodissa kannustetaan kertomaan asioita läsnä olevalle aikuiselle. Mikäli lapsella on eri kieli, niin olemme aina huomioineet tämän ja tulkkipalvelun voi tilata puhelimitse haastaviin tilanteisiin sekä asioiden hoitoon.

Jokaisella lapsella on perhekodissa oma yksityisyys sekä oma huone. Toisten huoneisiin ei saa mennä ilman lupaa. Lasta kasvatetaan huolehtimaan omasta huoneesta sekä hänen tavaroistaan ikä- ja kehitystaso huomioiden. Lastan kannustetaan mielipiteen kertomiseen, toiveisiin ja löytämään mieltymyksensä mukainen harrastus.

Kouluikäisestä lapsesta lähtien lapsella on oma puhelin, jonka avulla hän voi olla yhteydessä hänelle tärkeisiin ihmisiin. Lasta kannustetaan ystävyyssuhteisiin, tuomaan kavereita kylään ja myös lapsi voi käydä sovitusta kavereilla kylässä.

Aikuisen tuki, ohjaus ja läsnäolo tarjoavat turvallisen ilmapiirin, jossa turvallista olla oma itsensä. Turvallisessa kasvuympäristössämme on yhteisesti lasten kanssa sovitut säännöt ja rajat, jotka tuovat turvaa lapselle.

Wanhalandian Kodissa ei käytetä rajoitustoimenpiteitä, ainoastaan tarvittaessa on yhteydenpidon rajoitus, jonka määrää sosiaalityöntekijä tarvittaessa määräajaksi. Kun tarvetta rajoitukselle ei enää ole, rajoitustoimenpide lopetetaan välittömästi.

* 1. **Lapsen oikeusturva**

Jokaisella lapsella on oikeus laadukkaaseen sosiaalihuoltoon sekä hyvään kohteluun ilman syrjintää. Lasta tulee kohdella kunnioittavasti hänen yksityisyyttään, kulttuuriaan, uskontoaan kunnioittaen.

Mikäli havaitsee epäkohtia, ensisijainen tapa selvittää ongelmat ovat kertoa perhekodin vastaavalle, Ira Hakalalle tai perhekodin isälle, Jussi Hakalalle näistä epäkohdista. Mikäli asia ei näin selviä, voi olla yhteydessä alueen sosiaaliasiamieheen, jolta saa neuvoa asian käsittelyssä. Hän voi neuvoa julkisen ja yksityisen sosiaalihuollon asiakasta asiakaslain soveltamiseen liittyvissä kysymyksissä, avustaa tarvittaessa asiakasta muistutuksen tekemisessä, tiedottaa asiakkaan oikeuksista sekä toimia mahdollisena sovittelijana asiakkaan ja palvelun tuottajan välillä. Sosiaaliasiamiehen tehtävä on neuvoa-antava, joten hän ei tee päätöksiä.

Sosiaaliasiamies puh. 03 819 2504 ma, ti, to klo 9–12 ja ke klo 9–15. Sosiaali- ja potilasasiavastaavat tavoittaa asiavastaavat@paijatha.fi.

Muistutuksiin reagoidaan viipymättä laadun toiminnan parantamiseksi.

* 1. **Lapsen osallisuus**

Lapsen osallisuus on keskeistä perhekodin toiminnassa ja suunnittelussa. Kannustamme lasta ilmaisemaan omia näkemyksiään häntä koskevissa asioissa. Lasta kuunnellaan, arvostetaan ja ollaan läsnä lapsikeskeisessä kohtaamisessa. Olemme kiinnostuneita hänelle tärkeistä asioista ja toiveista. Pidämme tärkeänä myös lapsen mieltä painaviin asioihin puuttumisen ja keskustelun merkityksen. Tärkeää on, että lapsi kokee tulleensa kuulluksi ja nähdyksi.

Toiminnassa kannustetaan osallistumaan yhteisiin ulkoiluihin ja retkiin. Yhdessä tekemisen kautta on luontevaa saada luottamusta rakennettua sekä mahdollistaa lapsen ja perheen muiden jäsenten vuorovaikutussuhteen toimivuutta. Näin saa myös kokea olevansa merkityksellinen osa yhteisöä.

Päivittäin keskustelemme päivän kulusta, jo menneestä päivästä ja mitä tapahtuu tänään ja tällä viikolla. Keskustelujen ja havaintojen kautta tarvittaessa teemme muutoksia arkeen, jos huomaamme jossakin asiassa kehittämis- tai muutostarpeen.

1. **PALVELUN SISÄLLÖN OMAVALVONTA**

 **6.1 Kasvun, kehityksen ja kuntoutuksen turvaaminen**

Perhekodissa yhteisesti sovitut säännöt, tavat ja rutiinit tuovat turvaa arkeen sekä luovat kasvuympäristön, jossa lapsen eheytyminen on mahdollista.

Jokainen lapsi kohdataan ikä- ja kehitystasoisesti yksilönä huomioiden mahdolliset rajoitteet, pyrkien löytämään lapsen vahvuudet sekä näitä vahvuuksia vahvistaen. Jokaisella lapsella on yksilölliset tavat, tavoitteet sekä keinot, joissa tuetaan tavoitteisiin pääsyä. Arki on säännöllistä, toistuvaa, ennakoitavissa. Tämä tuo turvaa ja pysyvyyden tunnetta.

Yhteisöllinen, turvallinen perheyhteisö, jossa harjoitellaan vastuuntuntoa, toisten huomioimista, tunnetaitoja, vuorovaikutustaitoja, käyttäytymissääntöjä, omien mielipiteiden kertomista sekä pienien kodin arkiaskareiden tekemistä sovitusti. Nämä tukevat lapsen hyvinvointia sekä vahvistavat kasvua tasapainoiseksi ihmiseksi.

Turvallisen ympäristön lisäksi pidämme tärkeinä tukea lapselle tärkeitä ihmissuhteita. Tuemme lasta koulunkäynnissä ja olemme tiiviissä yhteistyössä lasten eri yhteistyötahojen kanssa, myös terveydenhuolto ja mahdolliset terapeutit. Pidämme tärkeänä luonnollista liikkumista lapsen kasvun ja kehityksen tukemisessa ja kannustammekin paljon ulkoilemaan ja liikkumaan. Tuemme lasta hänen kiinnostuksensa kohteissa, jotta hän löytäisi mieltymyksen mukaisen harrastuksen ja löytäisi ystävyyssuhteita.

 **6.2 Ravitsemus ja hygieniakäytännöt**

Perhekodissamme on säännölliset ruokailut, jossa ohjataan lapsia terveelliseen ja monipuoliseen ravitsemukseen. Pyrimme, että mahdollisimman usein perhekodissa ruokailtaisiin yhtä aikaa. Aikuiset vastaavat ruokailusta, mutta lapsella on mahdollista osallistua myös ruoanlaittoon tai keittiötöihin kiinnostuksensa, ikä- ja kehitystasonsa mukaisesti.

Hygienian hoidossa ohjaamme ja neuvomme, sekä pidämme tärkeänä käsien pesua aina kotiin tultaessa sekä ennen ruokailua. Keittiön ja yleisten tilojen ylläpitosiivous on päivittäin. Kerran viikossa on lasten huoneiden ja koko kodin siivous, jossa lapset osallistuvat ikä- ja kehitystasonsa mukaisesti siivoukseen. Henkilökohtaisessa hygienianhoidossa lasta ohjataan ja tuetaan tarpeen mukaisesti. Huomioimme lapsen yksilöllisen ruoan, kuten allergiat. Huomioimme myös sen, mikäli lapsella on uskonnon tai kulttuurin mukainen ruokavalio.

Epidemiatilanteissa tehostetaan siivousta.

 **6.3 Pyykki- ja vaatehuolto**

Perhekodin pyykki- ja vaatehuollosta vastaavat perhekodin vanhemmat. Pyykkihuoltoa varten on pienille lapsille pyykkikori kodinhoitohuoneessa, kouluikäisillä lapsilla on oma pyykkikori huoneessaan. Lapset osallistuvat pyykkihuoltoon ikä- ja kehitystasonsa mukaisesti ohjatusti laittamalla likaiset pyykit omaan pyykkikoriinsa tai tuomalla pyykkikorinsa kodinhoitohuoneeseen.

**6.4 Perhekodin tilat ja piha**

Perhekodissa on alakerrassa 4mh, joista yksi on perhekodin vanhemmilla käytössä. Lisäksi yläkerrassa on 2mh, joista toisessa on perhekodin biologinen 13 v lapsi. Alakerrassa on myös keittiö, olohuone, ruokatila, khh, wc, sauna, pesuhuone, josta pääsee terassille. Talossa on yläkerrassa suihku ja wc.

Terassilla on kesäisin grilli ja puutarhakalusteet. Terassilta on kulku myös kesähuoneeseen sekä talviasuttavaan aittaan. Terassin yhteydessä on myös poreilla toimiva puupalju, jota välillä lämmitetään. Pihassa on autokatos, autotalli, pihasauna sekä leikkimökki, keinut, hiekkalaatikko ja grillikota. Pienessä Nalle Puh-metsässä on ulkogrillailupaikka. Piha on lähes hehtaarin kokoinen ja siellä on omenapuita, trampoliini, kasvihuone sekä jalkapallomaalit ja nurmikkokenttä pallopeleille. Pihassa on myös iso aidattu alue perheen koirille, Hali-koiralle, joka on allergiaystävällinen ihastuttava Labradoodle sekä Goldendoodle Bellalle.

 **6.5 Terveyden- ja sairaudenhoito sekä hammashoito**

Sijoituksen alkaessa lapsen terveydentila tarkastetaan lääkärissä. Käytössä ovat Hollolassa Sote-keskus terveydenhoidon peruspalvelut sekä hammashoito. Erikoissairaanhoito on Päijät-Hämeen keskussairaalassa Lahdessa. Kouluissa on myös käytössä terveydenhoitajan palvelut sekä säännölliset tarkastukset, myös suun hoidon hammastarkastukset ja kouluterveydenhuollon tarkastukset. Phks on myös lastenpsykiatrian ja lastenneurologian osastot sekä perheneuvola Lahdessa.

 **6.6 Lääkehoito**

Lääkkeitä säilytetään perhekodissa lukollisessa lääkekaapissa, johon on avaimet vain perhekodin työntekijöillä. Lääkärin ohjeen mukaisesti annetaan lapselle reseptilääkkeet, jotka jaetaan viikoittain dosettiin. Jokaisella lapsella on oma lääkekori lääkekaapissa, jossa säilytetään myös lääkärin määräämät tarvittavat lääkkeet lapselle. Ira vastaa lääkehoidosta.Perhekodille on laadittu lääkehoitosuunnitelma, josta vastaa Ira Hakala. Lääkehoitosuunnitelma on lääkärin hyväksymä ja allekirjoittama. Perhekodilla on myös nimetty vastaava sairaanhoitaja, joka vastaa käytännön toteuttamisesta lääkehoidossa. Hän on myös varmistanut lääkehoidon osaamisen käytännössä, kuten lääkkeiden säilyttäminen ja jaon dosettiin. Ira on suorittanut lääkehoidon teorian ja lääkelaskenta kurssit ja kokeet.

1. **ASIAKASTURVALLISUUS**

**7.1 Asiakirjat**

Lasten asiakirjat säilytetään erillisessä lukollisessa kaapissa. Jokaisella lapsella on oma kansio. Avaimet kaappiin on käytössä vain perhekodin henkilökunnalla. Lasten raportit ja kirjaukset tapahtuvat sähköisesti Nappula-sovelluksen kautta. Sijoituksen päätyttyä perhekoti luovuttaa lasta koskevat asiakirjat sosiaalitoimelle ja/tai tuhoaa omassa käytössä olleet kopiot asiakirjoista. Näistä sovitaan tarkemmin sosiaalityöntekijän kanssa. Myös Nappula-sovelluksesta sijoituksen päätyttyä hävitetään kaikki lapsen tiedot.

**7.2 Yhteistyö eri viranomaisten kanssa**

Yhteistyöstä muiden tahojen kanssa sovitaan asiakassuunnitelmassa. Siinä sovitaan myös tiedonsiirtoon liittyvät asiat. Yhteistyötä tehdään avoimesti verkoston, kuten koulun, päiväkodin, terapeuttien, lääkäreiden, sosiaalityöntekijöiden ja huoltajien kanssa.

Yhteistyötä hoidetaan eri viranomaisten kanssa sähköpostilla, puhelimitse, kirjein, palaverein tai teams-palaverein. Sähköpostit ovat salattuja tai niissä ei käytetä nimitunnisteita. Wilma-järjestelmää käytetään mm. koulun kanssa asioinnissa. Myös tulkkipalvelut ovat tarvittaessa käytössä.

**7.3 Perhekodin vanhemmat ja koulutukset**

Perhekoti on 4- paikkainen, joten perhekodissa henkilökunta on 2 aikuista. Perhekodissa työskentelee perhekodin vanhemmat Ira ja Jussi Hakala, jotka asuvat perhekodissa lasten kanssa 24/7 vrk.

Ira on koulutukseltaan kehitysvammaohjaaja, artesaani ja amk-sosionomi sekä hänellä on lastentarhanopettajan pätevyys. Iralla on myös työkokemusta kodin ulkopuolella hoito-, ohjaus- kasvatusalalta jo 17 v ajalta. Hän on ollut työssä mm. päiväkodeissa, päivätoiminnassa, pienryhmäkodeissa, asuntolassa sekä toiminut yksityisenä perhepäivähoitajana. Lisäksi Ira ja Jussi ovat käyneet yhdessä Fas- oireyhtymään liittyvän koulutuksen. Ira on myös suorittanut sosiaalityön perus- ja aineopinnot Jyväskylän yliopistossa. Nämä kaikki tukevat perhekodissa tehtävää laadukasta työtä.

Jussi ja Ira ovat käyneet yhdessä pitkäaikaiseen perhehoitoon valmentavan pride-kurssin jo v. 2001 sekä lyhytaikaiseen perhehoitoon valmentavan pride-kurssin v. 2017. Jussi on koulutukseltaan levyseppähitsaaja ja kokki. Kokin ammatista on paljon tukea perhekodissa, sillä Jussi on erityisen kiinnostunut muutenkin ruoanlaitosta ja kesäisin grillaamisesta ulkona. Lisäksi Jussi on kouluttautunut sekä ollut puolustusvoimilla työssä kriisinhallintayksikössä Nopean toiminnan joukoissa. Ira ja Jussi ovat toimineet sijaisvanhempina useille kymmenille lapsille sekä lyhyt- ja pitkäaikaisina sijaisvanhempina jo 20 v ajan. He ovat olleet myös lastensuojelun tukiperheenä 22 v ajan ennen perhekodin perustamista v. 2024. Kummallakin ovat hygieniapassit voimassa. Lisäkoulutuksia suoritetaan tarpeen mukaan.

**7.4 Muut työntekijät**

Perhekodin lomien aikana perhekodilla on työntekijöitä, joilla on sosiaali- ja terveysalan perustutkinto tai ammattitutkinto. Tarkoitus on pyrkiä käyttämään samoja työntekijöitä perhekodilla, jotta lapsilla olisi tuttu ja turvallinen olo perhekodin vanhempien lomien aikana. Työntekijät perehdytetään hyvin ennen työvuoroihin tuloa. Jokaiselta työntekijältä tarkistetaan rikosrekisteri, tutkintotodistus. Työntekijä perehdytetään asiakastyöhön, asiakastietojen käsittelyyn, tietosuojaan sekä omavalvonnan toteuttamiseen.

**7.5 Terveydensuojelulain ja pelastuslain mukainen omavalvonta**

Perhekodilla kiinnitetään erityistä huomiota lasten turvallisuuteen. Turvallisuustekijät huomioidaan myös yksilöllisesti jokaisen lapsen kohdalla. Palo- ja pelastusviranomaiset ovat hyväksyneet perhekodin poistumisturvallisuussuunnitelman ja pelastussuunnitelman.

Verisuren palojärjestelmässä hälytyksen tullessa jokainen palohälytin hälyttää merkkiäänellä kaikissa huoneissa. Lisäksi soitto tulee perhekodin vanhemmille ja hälytys menee myös suoraan Verisurelle, josta otetaan puheyhteys kotiimme, jotta voidaan arvioida hälytyksen syy ja lähettää tarvittaessa oikeanlaista apua. Hälytyksen saa katkaistua salasanalla tai avaimenperällä pääeteisen seinässä olevasta laitteesta.

Palohälyttimet ovat jokaisessa makuuhuoneessa ja hälyttimien pattereista tulee ilmoitus, kun ne ovat vaihdettavissa. Palo- ja pelastusviranomainen on hyväksynyt hälytysjärjestelmän. Sammutusvälineet tarkastetaan joka vuosi sekä tehdään myös vuosittain palotarkastus. Palo- ja pelastustarkastus on tehty kotiimme 3.1.2024.

Kummassakin kerroksessa on alkusammutusvälineinä tarkastetut käsisammuttimet ja alakerran keittiössä asianmukaisesti sammutuspeite seinällä.

Terveydensuojelulain 2§ mukaan toiminnanharjoittajan tulee tunnistaa riskit, jotka aiheuttavat terveyshaittaa sekä ehkäistä niiden syntymistä. Perhekodissa sisäilman lämpötilaa ja kosteutta seurataan Verisuren huonekohtaisilla palohälyttimillä, jotka ilmaisevat myös näitä asioita. Perhekodissa on lämmitysmuotona turvallinen maalämpö, jossa lämpötila on asetusten mukaisesti säädelty. Sen lisäksi maalämmössä on sähkövastukset kovien pakkasten varalle. Kodissa suoritetaan päivittäin yleinen siivous, kuten roskien vienti ja keittiön siistiminen sekä wc:n siistiminen tarpeen mukaan. Viikkosiivouksien yhteydessä pestään pyyhkeet ja siivotaan huoneet tarkemmin.

Pelastusviranomaisen sekä terveydensuojeluviranomaisen mukaan talossa on hyvä sisäilma. Kodissa on 2x varaava takka/ leivinuuni sekä ilmalämpöpumppu, jossa on lämmitys ja viilennys. Wc:ssä alakerrassa sekä yläkerran wc/suihkussa on sähköllä toimivat tuuletin, jotta ilma vaihtuu ja kuivuu nopeammin suihkun jälkeen. Yläkerran tuuletin on säädetty kosteuden mukaan toimimaan. Kodissa on kunnallinen vesi- ja viemäritekniikka.

Teemme yhteistyötä asiakasturvallisuudesta vastaavien viranomaisten kanssa ja toimimme määräysten ja säädösten mukaisesti, sekä olemme tarpeen vaatiessa yhteydessä viranomaisiin lisätietojen saamiseksi.

Päijät-Hämeen ympäristöterveyden tarkastuslausunnon mukaisesti 3.5.2024 terveydensuojeluviranomaisella ei ole huomautettavaa tilojen soveltuvuudesta ammatilliseen perhekotikäyttöön. Talon rakenteet, pintamateriaalit ovat ehjiä, siistejä ja toimintaan soveltuvia.

Poistumisturvallisuusselvitys on päivitettävä vähintään 3 vuoden välein ja toimitettava se pelastusviranomaisille arviointia varten. (Pelastuslaki 379/2011 19§). Arviointia suoritetaan myös palotarkastusten yhteydessä sekä muutoin, mikäli siihen on aihetta.

Omavalvontasuunnitelman ovat laatineet 8.8.2024. Omavalvontasuunnitelmaa seurataan ja päivitetään tarvittaessa, vähintään kerran vuodessa.

Ira Hakala Jussi Hakala

Perhekodin vastaava Wanhalandian Koti Oy

Wanhalandian Koti Oy